**SAS Nr. 126/16.01.2023**

**UVAB. 798/ 19.01.2023**

**RAPORT DE ACTIVITATE**

**al SOCIETĂȚII ANTREPRENORIALE a STUDENȚILOR**

**din UNIVERSITATEA „VASILE ALECSANDRI” din BACĂU**

**2022**

***Generalități***

În anul 2022 au continuat activitățile demarate în anii anteriori privind dezvoltarea spiritului antreprenorial al studenților, absolvenților și cadrelor didactice din UVAB.

***Consiliul executiv al SAS*** a fost modificat prin demisia d-nei prof. univ. dr. ing. Topliceanu Liliana. Noul CEx este format din:

* *Cadre didactice:*

Facultatea de Inginerie – Asist. univ. dr. ing. **Cosmin Grigoraș**, expert formare

Facultatea de Științe – lector univ. dr. **Ardeleanu Roxana**, expert T.I.C.

Facultatea de Științe Economice – conf. univ. dr. **Mironescu Roxana**, președinte, expert coordonare și formare

Facultatea de Litere – Conf. univ. dr. **Petronela Savin**; expert comunicare

Facultatea de Științe ale Mișcării și Sport – conf. univ. dr. **Constantin Șufaru**, expert formare

* *Reprezentant SAS* - Dr. ing. Daniela Florescu, expert coordonare și centralizare materiale.
* *Reprezentanți ai mediului de afaceri* și anume:

Camera de Comerț și industrie Bacău, dl. director general Mihai Tulbure;

Camera de Comerț și industrie România-Moldova dl G. Vieru;

Administrația Județeană a Finanțelor Publice Bacău, dl. Bădioiu Dragoș;

Uniunea Națională a Patronatelor cu Capital Privat din România, Bacău- d-na Nadia Isăilă;

Patronatul IMM Bacău, președinte - d-l Dan Mălin Popa;

* *Student / masterand reprezentativ din fiecare facultate a UVAB*:
* **Alice Bianca ZAMFIRESCU** – Facultatea de Științe Economice;
* **Ioana ROCA** – Facultatea de Științe;
* **Alexandru-Mihai** **NANU** - Facultatea de Inginerie;
* **Anca GRIGORIU** – Facultatea de Științe ale Mișcării Sportului și Sănătății;
* **Elena-Georgiana** **ȘTEFĂNIȚĂ**, Facultatea de Litere.

***Biroul executiv al SAS*** a fost format din:

Președinte: Mironescu Roxana

Membri: Ardeleanu Roxana;

Florescu Daniela.

***Evenimente SAS - 2022***

***Ianuarie 2022***

1. ***Motivarea și implicarea echipei SAS***

Miercuri, 26 ianuarie 2022, ora 13, Corp C din Spiru Haret, sala C7 a avut loc un workshop adresat membrilor Consiliului executiv SAS. Motivarea reprezintă o preocupare serioasă, fiind legată direct de productivitate. Angajații care au motivații puternice simt că efortul pe care îl depun zi de zi la locul de muncă nu este doar pentru facultate sau universitate, ci și pentru ei înșiși, simt că sunt importanți și prețuiți și reușesc ca prin eforturile lor să facă echipa, departamentul și întreaga universitate să evolueze.

Alte informații: <https://antreprenoriatsas.wordpress.com/motivarea-si-implicarea-echipei-sas/>

1. ***Programare și antreprenoriat***

## Joi 27 ianuarie 2022, începând cu ora 11, s-a desfășurat online, pe platforma Microsoft Teams din cadrul Universității „Vasile Alecsandri” din Bacău, o întâlnire cu specialiști din domeniul IT, doi tineri care au dovedit că dispun de ingredientele necesare pentru a fi buni antreprenori la un moment dat. Organizatorii evenimentului Roxana Ardeleanu, membru CEx SAS și lector doctor în cadrul Facultății de Științe, împreună cu Elena Nechita, prof. univ. dr. în cadrul aceleași facultăți au avut ca invitați speciali doi foști studenți ai facultății, astăzi doi specialiști recunoscuți pe piața din domeniul IT.

Alte informații: <https://antreprenoriatsas.wordpress.com/programare-si-antreprenoriat/>

***Februarie 2022***

1. Demararea procedurilor de pregătire a dosarului proiectul FDI-2022 cu titlul ***„Informare și specializare în domeniul afacerilor pentru studenții din UVAB (Young Future Entrepreneur 22 – YFE22)”*** privind dezvoltarea activităților specifice desfășurate de SAS (antrenarea unui număr de 50 de studenți, din ciclul de licență, în activități de informare și identificare a competențelor și abilităților antreprenoriale).

***Martie 2022***

1. ***Workshop Six Sigma***

Marți 22 martie 2022 începând cu ora 11 a avut loc un workshop organizat de SAS cu tema:

„PROGRAMELE DE INSTRUIRE SIX SIGMA” avându-l ca invitat pe dl. Gheorghe Cătălin Cazan, director pentru România și Republica Moldova a Six Sigma Institute.

Alte informații: <https://antreprenoriatsas.wordpress.com/workshop-six-sigma-2/>

1. ***1stEP***

Luni 28 martie 2022 a avut loc în sala C214, a Corpului C a UVAB începând cu ora 13 un workshop având ca temă **„PRIMUL PAS ÎN ANTREPRENORIATUL STUDENȚESC”.**

Proiectul a fost organizat de SAS în colaborare cu LaConseil SRL Iași. Firma LACONSEIL SRL din județul IAȘI a fost înființată la data de 09 decembrie 2003 și are ca obiect principal de activitate codul CAEN 7022 – Activități de consultanță pentru afaceri și management. Tema prezentată este parte integrantă a proiectul POCU 2014-2020, COD SMIS 141031 implementat în parteneriat de LACONSEIL și HR SPECIALISTS SRL doar în regiunea NE.

Alte informații: <https://antreprenoriatsas.wordpress.com/1step/>

***Aprilie 2022***

Marți 12 aprilie 2022 începând cu ora 13 a avut loc un workshop organizat de SAS cu tema:

**„OPORTUNITĂȚI PE PIAȚA MUNCII ÎN DOMENIUL EDUCAȚIEI”** având-o ca invitat pe d-na Anca Constantinescu, inspector de Limba și literatura română în cadrul Inspectoratului Școlar Județean Bacău. Discuția a fost axată în special pe subiectul cel mai important al viitorilor absolvenți și anume cariera în domeniul învățământului preuniversitar.

Alte informații: <https://antreprenoriatsas.wordpress.com/workshop-oportunitati/>

***Mai 2022***

1. ***CONCURSUL ANUAL DE ESEURI MOTIVAȚIONALE***

Și anul acesta Facultatea de Inginerie a organizat în perioada 25-27 mai 2022 Sesiunea Națională de Comunicări Științifice Studențești „INGINERIA – PROFESIA VIITORULUI”, ediția a V-a, în care SAS a avut o secțiune proprie „ESEU MOTIVAȚIONAL – PROFESIA VIITORULUI”, S4. Anul acesta au participat 9 studenți cu lucrări, din care 8 studenți din UVAB și un student de la Universitatea „Ștefan cel Mare” din Suceava. S-au acordat premii, iar cele mai bune eseuri vor fi publicate în revista SAS-ului din 2022 și 2023.

Alte informații: <https://antreprenoriatsas.wordpress.com/sesiune-stud-ing/>

***Iunie 2022***

1. ***LANSARE PROIECT CNFIS-FDI-2022-0094*** cu tema ***„Informare și specializare în domeniul afacerilor pentru studenții din UVAB (Young Future Entrepreneur 22 – YFE22)”***;Domeniul vizat: 4. Înființarea și susținerea activităților societăților antreprenoriale studențești (SAS) din cadrul universităților.

Perioada de implementare a proiectului este mai –  decembrie 2022;

Grup țintă: 50 de studenți informați și instruiți în antreprenoriat.

Director de proiect este Conf. univ. dr. Roxana MIRONESCU – Preşedinte SAS UVAB.

*Obiectivele operaționale* ale proiectului sunt:

O1. Dezvoltarea de competențe și abilități antreprenoriale pentru studenți:

O2. Sprijinirea de inițiative de afaceri ale studenților.

Alte informații: <https://antreprenoriatsas.wordpress.com/anunt-proiect-3/>

***Iulie, septembrie, octombrie, noiembrie 2022***

Activități specifice proiectului CNFIS-FDI-2022-0094:

* lansarea competiției planurilor de afaceri;
* monitorizarea achizițiilor prevăzute în proiectul FDI;
* amenajarea laboratorului C8, etaj 1, din corpul C al UVAB;
* realizarea documentelor (suport de curs, mape pentru cursanți, orare, contract de prestări servicii consultanță în afaceri cu trainerii din Piatra Neamț etc.) necesare pentru buna desfășurare a cursurilor de „Competențe antreprenoriale”.
* sesiuni interactive cu studenții din GȚ, cu instruire outdoor etc.

Alte informații: <https://antreprenoriatsas.wordpress.com/competitie-plan-de-afaceri/>

***Iunie - noiembrie 2022***

1. ***CURSUL „COMPETENȚE ANTREPRENORIALE”***

Cursul „Competențe antreprenoriale” a fost derulat în cadrul proiectului ***„Informare și specializare în domeniul afacerilor pentru studenții din UVAB (Young Future Entrepreneur 22 – YFE22)”;****, CNFIS-FDI-2022-0094.* Cursul s-a adresat exclusiv studenților din UVAB și are autorizare A.N.C. Cursul s-a desfășurat la Universitatea „Vasile Alecsandri” din Bacău, online, pe platforma Microsoft Teams. Formatorii cursului au fost conf. univ. dr. Roxana Mironescu, lector univ. dr. Drăgoi Cristian – UVAB, experți formatori de la Rubik Hub, ADR Piatra-Neamț și de la Six Sigma.

Alte informații: <https://antreprenoriatsas.wordpress.com/competitie-plan-de-afaceri-4/>

1. ***ATELIERELE DE LUCRU desfășurate în cadrul proiectului FDI 2022***

Primul atelier de lucru a avut loc luni 27 iunie 2022 la sediul AMAZON Development Center România din București. Grupul-țintă a fost format din 21 de studenți ai proiectului FDI – 2022, însoțit de 3 membri ai echipei de implementare a proiectului.

Alte informații: <https://antreprenoriatsas.wordpress.com/vizita-amazon/>

Al doilea atelier de lucru a avut loc tot luni, 27 iunie 2022, ora 12.30, grupul-țintă format din 21 de studenți ai proiectului FDI – 2022, însoțit de 3 membri ai echipei de implementare a proiectului au realizat o vizită la ATRIA URBAN RESORT din București unde a avut loc un workshop presărat cu multe noutăți.

Alte informații: <https://antreprenoriatsas.wordpress.com/workshop-atria/>

Al treilea atelier de lucru a avut loc vineri, 7 octombrie 2022, grupul-țintă format din 18 studenți ai proiectului FDI – 2022, fiind însoțit de 2 membri ai echipei de implementare a proiectului. Gazdele noastre, Raluca Alexandrescu, expert Startup Ecosistem Rubik-Hub și antreprenor și Ionuț Amariei, Program Manager RubikEdu, doi specialiști de renume în bransă, ne-au purtat prin lumea complicată a afacerilor din Regiunea de dezvoltare N-E și ne-au explicat pas cu pas cum se poate implementa un proiect de afaceri.

Alte informații: <https://antreprenoriatsas.wordpress.com/workshop-rubik-hub-2/>

1. ***BT – Hai la practică cu zâmbete!***

Workshop organizat de SAS în colaborare cu Banca Transilvania în cadrul unui proiect POCU 2014-2020, beneficiar fiind BT. La această acțiune au participat un număr de 25 de studenți ai Facultății de Științe economice, anul II, de la toate specializările acesteia. Această activitate s-a finalizat cu un intership derulat pe durata a 3 săptămâni, pentru 5 studenți de la programele de studii AA și MK-IF.

***Octombrie 2022***

1. ***Bursa locurilor de muncă***

Vineri 14 octombrie 2022, Agenția de Ocupare a Forței de Muncă Bacău (AJOFM) în colaborare cu UVAB reprezentată de SAS și Liga Studenților a organizat începând cu ora 9,00, în corpul B al universității, BURSA LOCURILOR DE MUNCĂ PENTRU ABSOLVENȚI.Acțiunea și-a propus să faciliteze contactul direct între angajatori şi persoanele interesate în obținerea unui loc de muncă. În acest sens, peste 50 de agenți economici au participat la eveniment având astfel prilejul să-și recruteze personalul direct, fără intermediari, în funcție de cerințele concrete ale locului de muncă pe care îl oferă.

Alte informații: <https://antreprenoriatsas.wordpress.com/bursa-locurilor-de-munca-2022/>

1. ***Erasmus 2022***

În perioada 22-29 octombrie 2022, Mironescu Roxana, președinte SAS și Florescu Daniela, expert centralizare date au efectuat o deplasare la Universitatea „Anghel Kanchev” din Ruse, Bulgaria. Deplasarea a fost realizată sub auspiciile programului ERASMUS+. Acest program sprijină prioritățile și activitățile definite în contextul Spațiului european al educației, în Planul de acțiune pentru educația digitală și în Agenda pentru competențe în Europa.

Alte informații: <https://antreprenoriatsas.wordpress.com/erasmus-ruse/>

***Noiembrie 2022***

***FINALIZAREA CURSULUI*** ***„COMPETENȚE ANTREPRENORIALE”***

Joi 24 noiembrie și vineri 25 noiembrie 2022 au avut loc probele teoretică și practică a examenului de certificare a cursului. Din cei 51 de studenți înscriși în grupul-țintă în cadrul proiectului, au finalizat cursul de „Competențe antreprenoriale” 35 de studenți, de la toate facultățile din UVAB, cu o rată de promovabilitate de 97,14% (1 abandon).

Alte informații:<https://antreprenoriatsas.wordpress.com/>

***Decembrie 2022***

1. ***Apariția revistei „TÂNĂR ANTREPRENOR ÎN ROMÂNIA***”, nr.5/2022, ISSN 2602-0300, 114 pagini bilingv română-engleză, color, trimisă către Depozitele legale de la Biblioteca Națională a României și Biblioteca Județeană Bacău și difuzată prin intermediul Bibliotecii UVAB către toate marile universități din țară și Republica Moldova.

Alte informații: <https://antreprenoriatsas.wordpress.com/foaie-titlu-cuprins-nr-5/>

1. ***CONFERINȚA DE ÎNCHIDERE A PROIECTULUI CNFIS-FDI-2022-0094***

Marți, 13 decembrie 2022, ora 14, în Sala albastră a Bibliotecii UVAB a avut loc Conferința de închidere a proiectului FDI-2022-0094. Societatea Antreprenorială Studențească din UVABc a câstigat și anul acesta competiția de proiecte organizate de Consiliul Național pentru Finanțarea Învățământului Superior (CNFIS), prin fondul de Dezvoltare Instituțională (FDI) 2022, cu proiectul având ca titlu „Informare și specializare în domeniul afacerilor pentru studenții din UVAB” (Young Future Entrepreneur 22 – YFE22). La conferință au participat cadre didactice universitare (Ciucescu Nicoleta), membri CEx. SAS (Roxana Mironescu, Roxana Ardeleanu, Daniela Florescu, Șufaru Constantin) personal didactic auxiliar (Andrei Ana, Grama Mihaela) și numeroși studenți reprezentând toate cele 5 facultăți ale UVAB.

Cele mai bune planuri de afaceri ale studenților participanți au fost premiate. Scopul evenimentului l-a reprezentat promovarea rezultatelor obţinute ȋn cadrul proiectului, prezentarea obiectivelor ȋndeplinite, a lecţiilor ȋnvăţate de-a lungul implementării, a impactului asupra partenerilor implicati, a soluţiei informatice şi a beneficiilor implementării inițiativei.

Alte informații: <https://antreprenoriatsas.wordpress.com/conferinta-inchidere-proiect/>

Data: 18.01.2022

Vizat, Întocmit,

Președinte SAS, Expert coordonare SAS,

***Conf. univ. dr. Roxana Mironescu Dr. ing. Daniela Florescu***